CELEX: 32015D2008
Language: da
Date: 2015-11-10 00:00:00
Title: Rådets afgørelse (FUSP) 2015/2008 af 10. november 2015 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia

11.11.2015   
            
            
               DA
            
            
               Den Europæiske Unions Tidende
            
            
               L 294/69
            
         RÅDETS AFGØRELSE (FUSP) 2015/2008
   af 10. november 2015
   om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, og artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 12. august 2010 afgørelse 2010/452/FUSP (1), som forlængede Den Europæiske Unions observatørmission i Georgien (»EUMM Georgia« eller »missionen«), der blev oprettet ved Rådets fælles aktion 2008/736/FUSP (2).
            
         
               (2)
            
            
               Den 16. december 2014 vedtog Rådet afgørelse 2014/915/FUSP (3) om ændring af afgørelse 2010/452/FUSP, som forlængede missionen indtil den 14. december 2016 og fastlagde et finansielt referencegrundlag indtil den 14. december 2015.
            
         
               (3)
            
            
               Der bør fastsættes et nyt finansielt referencegrundlag for perioden fra den 15. december 2015 til den 14. december 2016.
            
         
               (4)
            
            
               Afgørelse 2010/452/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2010/452/FUSP foretages følgende ændringer:
   
               1)
            
            
               I artikel 14, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med missionen mellem den 15. december 2015 og den 14. december 2016 udgør 17 640 000 EUR.«.
            
         
               2)
            
            
               Artikel 14, stk. 2 og 3, erstattes af følgende stykke:
               »2.   Alle udgifter forvaltes efter de regler og procedurer, der gælder for Unionens almindelige budget. Fysiske og juridiske personers deltagelse i EUMM Georgias tildeling af offentlige kontrakter er åben og uden begrænsninger. Endvidere finder oprindelsesregler ikke anvendelse på varer, der indkøbes af EUMM Georgia.«.
            
         Artikel 2
   Denne afgørelse træder i kraft på dagen for vedtagelsen.
   Den anvendes fra den 15. december 2015.
   
      Udfærdiget i Bruxelles, den 10. november 2015
      
         
            På Rådets vegne
         
         P. GRAMEGNA
         
            Formand
         
      
   
   
      (1)  Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (EUT L 213 af 13.8.2010, s. 43).
   
      (2)  Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (EUT L 248 af 17.9.2008, s. 26).
   
      (3)  Rådets afgørelse 2014/915/FUSP af 16. december 2014 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia (EUT L 360 af 17.12.2014, s. 56).